**ПРАВИЛНИК**

**О ОРГАНИЗАЦИЈИ ГОДИШЊЕ ИЗЛОЖБЕ УЛСШ**

**Члан 1.**

Годишња изложба УЛСШ-а  биће одржана од **26. 12. 2019.** до **16. 12. 2020**. у галерији Народног музеја у Шапцу. Свечано отварање је 26. 12. 2019. у 19.00h.

**Члан 2.**

Организација  изложбе поверава се УЛСШ и Народном музеју у Шапцу.

.

**Члан 3.**

Право учествовања на изложби имају  сви чланови  УЛСШ-а чије радове одобри стручни жири.

Аутори аплицирају са по једним радом који ће их, по сопственом одабиру, најбоље представити. Организациони одбор изложбе је донео одлуку да се, ради постизања што вишег квалитативног нивоа изложбе, изврши селекционисање радова. Досадашња пракса ревијалног представљања свих чланова, по аутоматизму (у неким случајевима плаћена чланарина као једини услов), показала се погрешна и штетна за позицију УЛСШ наспрам других актера кутурног простора, не само града, већ и знатно шире. На изложби ће бити заступљена дела свих ликовних дисциплина, слободне тематике и техничког поступка.

**Члан 4.**

Дводимензионални радови не могу прелазити димензије 130 x 130cm. Скулптуре морају бити изведене у трајном материјалу и не могу прелазити димензије од 80 х 80 х 80 цм ни тежину већу од 35 кг.

Радови  не могу бити старији од две године нити већ излагани на некој од изложби у граду. Аутори подносе радове 25 и 26. новембра 2019. у просторијама удружења у Шапцу, Масарикова бр.10 од 9 - 15ч. Резултати селекције биће познати у року од неколико дана по пријему радова и објављени на ф.б.профилу <https://web.facebook.com/udruzenjelikovnih.stvaralacasapca.9> и сајту Удружења. Сајт није комплетан, али је доступан на нету [www.ulss.rs](http://www.ulss.rs)

**. Члан 5.**

Жири за селекцију радова не даје писмена образложења за одбијене радове.

**Члан 6.**

Аутори не могу да повуку своја дела у току и после објављеног жирирања.

**Члан 7.**

Сваки аутор, приликом аплицирања за изложбу, доставља организатору потврду о измиреној чланарини и пријавни фирмулар са траженим подацима. Аутор уз поменуте податке је у обавези да достави и фотографију рада у електронској форми /JPGформат/ или на Цд, која ће бити коришћена за каталог. Фотографија мора бити оштра и јасна (може се направити и квалитетнијим мобилним телефоном; у колико аутор нема фотоапарат). Димензије фотографије: резолуција 300 pixels**/**inch, најдужа страна - довољно је 20 cm (8 inča).

Ако аутор не достави потребне податке за каталог, организатор може да одбије излагање његовог дела.

**Члан 8.**

За потребе репродуковања дела у каталогу и ради пропаганде, аутори су сагласни са снимањем и публиковањем својих радова без накнаде.

**Члан 9.**

Дводимензионални радови на папиру се прилажу неопремњени или опремњени у складу са ликовним критеријумима (дискреционо право) селекционе комисије. Селекциона комисија има право одбити за излагање рад који, по њиховом мишљењу, не испуњава професионалне стандарде. Максимална дозвољена димензија радова на папиру је 100 х 70цм. За излагање неопремњених дела ће организатор обезбедити адекватна стакла.

Остали дводимензионални радови (слике на платну) такође морају бити опремњени у складу са професионалним, ликовним стандардима (адекватним галеријским оквиром).

**Члан 10.**

Излагачи су дужни да преузму радове у року од 7 дана од дана завршетка изложбе. За ауторска дела која излагач не преузме у року од 30 дана од дана завршетка изложбе, сматра се да су донирана УЛСШ-а, а аутор задржава сва права према кориснику донације као власнику донације у складу са Законом о ауторским и сродним правима.

**Члан 11.**

Уколико аутор рад и тражену документацију шаље поштом, трошкове слања дела за изложбу сноси аутор, као и трошкове враћања рада након завршетка изложбе. Дело је неопходно прописно и добро упаковати, да би се омогућио повратак дела у истој амбалажи. Опрема у стаклу, радова послатих поштом, неће бити прихваћена. Организатор не сноси одговорност за евентуално оштећење радова током транспорта. У случају оштећења организатор ће одмах обавестити аутора о уоченој штети.

**Члан 12.**

Излагач је обавезан да уз дело назначи цену; уколико је дело за продају.

**Члан 13.**

Продато дело се предаје купцу после затварања изложбе. Купац преузима дело у стању у каквом га је организатор преузео од аутора.

**Члан 14.**

У условима посредничке продаје дела са изложбе, од стране УЛСШ-а, задржаће се одређени проценат од продајне цене дела у корист посредника.

**Члан 15.**

Организатор објављује штампани каталог са фотографијиом рада сваког излагача, и додељује им по један бесплатан примерак.

**\*\*\*\*\***

За све додатне информације можете се обратити удружењу на мејл: [ulssabac1971@gmail.coм](mailto:ulssabac1971@gmail.coм) и телефон Удружења  015 346083. Пријавни формулар можете скинути са сајта Удружења.

У Шапцу

Дана: 5.11.2019. председник УЛСШ:

Драган Марковић Маркус